open-index/open-wikipedia-markdown huggingface dataset:
Campos Eliseos antzokia

**Campos Eliseos Antzokia** Bilboko *Art Nouveau* eraikin ederrenetarikoa da, Parisko *Théâtre des Champs-Élysées* haren izen bera daukana. Zabalgunean egonda, Bertendona kalean (Abando), XX. mendeko hasieran eraiki zuten *"Campos Elíseos"* izen herrikoia zeukan zelaigune batean, aisialdirako erabilitakoa. Halaber, *"La Bombonera de Bertendona"* izena eman zioten gazteleraz.

## Kokalekua 
Abando auzoan dago, Bertendona kalearen 3. zenbakian, eta Bilboko Posta Bulego Nagusiaren alboan.

## Ezaugarriak 
Antzoki hau 1902an inauguratu zuten, *Art Nouveau* estilodun atari paregabearekin, eta haren egileak Alfredo Acebal eta Jean Baptiste Darroquy arkitektoak izan ziren. Garai hartan, Arriaga Antzokia, Basurtuko Ospitalea, hiriko zubi gehienak bai eta Bizkaiko Zubia ere eraiki zituzten.

Arriagakoa baino altuagoa, 800 ikusle-entzuleentzako lekua zeukan, besaulki-patioa, bi anfiteatro eta galeria ("paradisu") batekin.

## Eraberritzeak 
Hamarkada askotako antzezlan eta zine emanaldien ondoren, 2002an Bilboko udalak eraikinaren kontserbazio maila aztertu eta erabateko berrizte proiektua hastea erabaki zuen. Lanak hiru urte beranduago hasi ziren SGAEk zuzendutako egitasmoaren bitartez. Lanak lau urte beranduago amaitu zituzten 2009an, barrualdea erabat berriztu eta kanpoaldeko fatxada mantendu dira.

Hainbat berriztatze fase eduki izan ditu historian zehar eta, hainbat urtez gutxi erabilia egon ondoren, 2004an ekin zioten azken zaharberritzeari. Monumentutzat izendatu dute.

## Ikus, gainera 
* Modernismoa Euskal Herrian

## Kanpo estekak 
*  Antzokiari buruzko informazioa (pdf)
*  Antzokiaren eraberritze lanen argazkiak.
San Vicente zinema

**San Vicente zinema** izen bereko Bilboko kalean zegoen zinema da, San Bizente elizaren ondoan Abando barrutian, hiriaren erdigunetik gertu.

## Ezaugarriak 
1990eko hamarkadan ateak itxi eta Bilboko euskaltzale batek erosi eta eraberritu ondoren, 1995eko abenduaren 15ean Bilboko Kafe Antzokia zabaldu zen. Kafe Antzokiaren eraberritze lanetan, zinemako aulkiak kendu eta bi solairuko erabilera anitzeko gunea sortu zen.

## Ikus, gainera 
* Bilboko zinemen zerrenda

## Kanpo estekak 
*  Kafe Antzokiaren webgunea.
Gran Via (zinema)

**Gran Via Zinema** izen bereko Bilboko etorbidean antzina egondako zinema da. 1946an zabaldu zen On Diego Lopez Harokoaren Bide Nagusiko 19 eta 21 zenbakien artean.

## Historia 
Gran Via zinema Zinebi zinemaldiaren lehen egoitza nagusia izan zen 1959tik aurrera. Hiriko areto bakarreko zineekin gertatu bezala, Gran Via zinemak ezin izan zion multizinemen konpetentziari aurre egin eta 1990eko hamarkadan ateak itxi zituen.

2000ko hamarkadan Euskaltel telefonia enpresak zinema berritu eta Euskaltelium izeneko gunea egokitu zuen zineman. Bertan, interneterako sarbidea zuten ordenagailuak eta Euskaltelen zerbitzuak eskaintzen ziren. Horrez gain, uztailero Euskaltel-Euskadi txirrindularitza taldearen kamiseta banatzeko erabiltzen zuten.

2009an BBK eta Arriaga Antzokiak akordioa sinatu zuten, 2010etik aurrera Gran Via zinema ekitaldi kulturaletarako erabiltzeko.

## Ikus, gainera 
* Bilboko zinemen zerrenda

## Kanpo estekak
Nien Nunb

**Nien Nunb** Star Warsen fikziozko unibertsoan Endorreko guduan Lando Calrissianen laguntzaile izan zen sullustar espezieko kopilotua izan zen, gudu horretan Heriotzaren Izarra suntsitu zutelarik. Milurteko Belatzaren (Millennium Falcon) espazio-ontziaren jabeak ziren Han Solo gizakia eta Chewbacca wookieea beste misio bat betetzen ari ziren bitartean, aipaturiko espazio-ontzia gudura eramateko ardura Lando Calrissianek eta Nien Nunbek jaso zuten. Azkenik, biek lortu zuten Aliantza Errebeldea salbatzea eta behin betiko Inperio Galaktikoaren terrore armamentistikoarekin amaitzea. Corellia planetan hil zen, beso bat erauzia eta inperioaren bizirauleek torturatua.

## Kanpo estekak
Olimpia zinema

**Olimpia zinema** Bilboko Abando auzoan dagoen Iparragirre kaleko 59. zenbakian zegoen zinema da. 1951eko maiatzaren 10ean zabaldu zen, garai hartan hiriaren kanpoaldea zen gunean. Zinearen sarrera nagusia Iparragirre kalean egon arren, eraikina Egaña kalean zehar hedatzen zen.

## Ezaugarriak 
Zinema Bilboko Bide nagusian egondako izen bereko zinemaren ondorengoa izan zen 1940ko hamarkadatik aurrera. Bilboko aurrezki kutxak eraikina altxatu zuen Bide Nagusian eta Gran Via zinema egokitu zuten eraikinaren behekaldean.

Olimpia zinema 1980ko hamarkadara arte eskaini zituen zine emanaldiak, 1985eko ekainaren 30ean itxi zituen ateak. 1990eko hamarkadan Bilboko zinema askorekin gertatu bezala, ateak itxi zituen, eraikina eraberritu eta gimnasio bihurtu zuten. 2004an gimnasioak ateak itxi eta zinema eraitsi zuten, ondoren sei solairuko zaharren egoitza eraiki zuten toki berdinean, sarrera nagusia Egaña kalean zuela.

## Ikus, gainera 
* Bilboko zinemen zerrenda

## Kanpo estekak 
*  Olimpia zinemari buruzko informazioa Bilbao egunkarian.]
Gran Via

**Gran Via** edo **Gran Vía** esanahi desberdineko hainbat gauza izendatu ditzake:

## Kaleak 
* Gran Via de les Corts Catalanes, Bartzelonako etorbidea.
* Gran Vía, Madrilgo etorbidea.
* Gran Vía, Zaragozako pasealekua.
* Gran Vía, Murtziako etorbidea.

## Eraikinak 
* Gran Via zinema, Bilboko antzinako zinema.

## Auzoak 
* Gran Via Sud, L'Hospitalet de Llobregateko auzoa.

## Ikus, gainera 
* On Diego Lopez Harokoaren Bide Nagusia
Oia

**Oia** Galiziako Pontevedrako probintzian dagoen O Baixo Miño eskualdeko udalerria da.

## Parrokiak 
* Burgueira (San Pedro)
* Loureza (San Mamede)
* Mougás (Santa Uxía)
* Oia (Santa María)
* Pedornes (San Mamede)
* Viladesuso (San Miguel)

## Kanpo estekak 
* Oiako udal webgunea   
* Oia udalerria Rias Baixaseko turismo webgunean
Olimpia

**Olimpia** Greziako hiri baten izena da, eta horrek gauza ezberdinei izena eman die:

* Olinpia, Greziako hiria
* Olimpia zinema, Bilboko antzinako zinema.
* Club Olimpia, Paraguaiko Asuncion hiriko futbol taldea.
* Olimpia Elbląg, Poloniako Elbląg hiriko futbol taldea.
* Olimpia Milano
Sullust

**Sullust** Star Warsen film sagan agertzen den fikziozko planeta baten izena da.

## Ezaugarriak 
Film saga honetako fikziozko unibertsoan, Aliantza Errebeldeak bere tropak bildu zituen Sullusten Endorreko guduaren aurretik. Galaxia osotik jazarriak, errebeldeek Inperioak inongo interesik ez zuen mundu baketsu hau topatu zuten. Bertan bizi ziren izakiak adimendunak ziren eta berehala jabetu ziren Inperioaren tirautzaz, honen ondorioz errebeldeekin bat egin zutelarik. Pilotu eta tekniko errebelde bihurtu ziren sullustar ugarien artean Nien Nunb eta Ten Nunb daude.

Sullust orbitatzen, flota errebeldeak Endorren zegoen Heriotzaren Izarra erasotzea planeatu zuten. Mon Mothma, Crix Madine Jenerala eta Ackbar Almirantea bezalako buruzagi errebelde ospetsuek zuzenean eman zituzten Aliantzaren "azken misio" honetarako argibideak.

## Kanpo estekak
José Manuel Calderón

**Jose Manuel Calderon Borrallo** (Villanueva de la Serena, Extremadura, Espainia, 1981eko irailaren 28a) saskibaloi jokalari ohia da.

Saski Baskonian jokatu zuen 2002tik 2005era, eta bere lorpen nagusien artean NBAko  partidua irabazi duen lehenengo espainiarra izatea izan da. Halaber, 2006an Munduko Saskibaloi Txapelketa irabazi zuen Espainiako selekzioarekin.
Letamendi baserria

**Letamendi** Beasaingo (Gipuzkoa) baserri bat da, XVII. mendekoa, herrigunearen gaineko muino batean kokatua, Beasainmendi auzoko beheko aldean.

2007ko urtarrilaren 30an, Eusko Jaurlaritzako Kultura Sailak Letamendi baserria kultura ondasun izendatu zuen, *monumentu* sailkapenarekin.

## Ezaugarriak 
Oinplano laukizuzena du, 24 m x 17,50 metrokoa. Bi solairu eta ganbara ditu, harlangaitzezko hormak, harlanduzko eskantzuekin, zeinak lehenengo solairuraino iristen baitira. Bi isuriko estalkia du.

Fatxada nagusia ekialdera begira dago, behe-solairuan bi leiho harlanduz inguratuak ditu, eta erantsitako terraza batek estaltzen du erdialdea alde honetan. Lehenengo solairuan eta ganbaran zurezko bilbadurak ikus daitezke, bao harlangaitzez beteak eta leiho irekiak dituztenak. Terrazatik zuzenean pasa daiteke lehenengo solairura eta ganbarara ate handi batean zehar. Hegoaldeko fatxadan gaur eguneko sarrera nagusia dago. Behe-solairuan burudun ate zurezko bat dago, bi orrikoa (horietako bat zatitua), burdineria artistikoaz hornitua. Horretaz gainera, hainbat leiho daude; aurrenekoan eta ganbaran beste bost bao daude, zurezko markoez inguratuak. Alde honetako bilbadura harlangaitzez estalia dago. Iparraldeko fatxada oso motza da, desnibelak estutzen duelako, eta ez dauka baorik. Alde honetan eranskin bat dauka, zeinaren estalkia hemengo horma-atalaren luzakina baita. Mendebaldeko fatxada ekialdekoaren antzekoa da, nahiz eta bao gutxiago eduki, eta bertan zegoen baserriko ezkaratza zaharra.

Armadura altxatzen da atal bakarreko 28 zutaberen gainean: horietako 18, perimetro-paretetan bermatzen dira, gainerakoak behe-solairuko bertako zapata edo harroinetatik gora. Horien gainean muntaturik, lehen solairuko habeak daude, estalkiko forjaturainoko beso luze batzuk dituztela. Teilatua petral, gapirio eta goihabeen gainean bermatzen da. Habe eta besoetako mihiztadurak enara-buztan tankerakoak dira. Aipagarriak dira, baita ere, eraikinak dituen oholtzazko horma-atal jatorrizkoak.

Ekialdeko hormigoizko eranskina ez da monumentuaren barruan sartzen.

## Irudiak 

Image:Letamendi_baserria.jpg
Image:Letamendi_baserria_egitura.jpg
Image:Letamendi_detailea.jpg
Image:Letamendi_egitura02.jpg

## Erreferentziak 
## Kanpo estekak 
* «AGINDUA, 2007ko urtarrilaren 30ekoa, Kultura sailburuarena, Beasaingo (Gipuzkoa) Letamendi baserria, Kultura Ondasun gisa, Monumentu izendapenaz Euskal Kultura Ondarearen Zerrenda Orokorrean sartzeko dena», *Euskal Herriko Agintaritzaren Aldizkaria*, 50. zenbakia, 2007-03-12.
* Letamendi baserrian jaiotako Jose Migel Odriozola Peñagarikanoren solasaldiak, baserriko bizimoduari eta ohiturei buruz. Ahotsak.com webgunea (Euskal Herriko hizkerak eta ahozko ondarea).
Ramiro III.a Leongoa

**Ramiro III.a Leongoa** (961 &ndash; 985eko ekainaren 26a) Leongo erregea (966 &ndash; 984) izan zen .

## Biografia 
Antso I.a Leongoa zuen aita eta bost urte zituela bihurtu zen errege. Izeko eta ama izan zituen erregeordeak.

Al Hakan II.arekin bake-ituna sinatu zuen. Bikingoen erasoaldiak zirela eta, Galiziako kostaldea defendatu behar izan zuen. Saldañako kondearen alaba Antsa ezkondu baina ez zuten seme-alabarik izan.

Bere joera absolutista zela eta, Galiziako nobleziak Bermudo izendatu zuen errege.
Txabarri (argipena)

**Txabarri** oikonimo bat da (etxe izen bat), «etxe berri» esan nahi duena. Gerora, euskal kulturan ohikoa denez, oikonimoa pertsonen deitura ere bihurtu da; bai eta bestelakoen izena ere. Hona hemen Euskal Wikipedian artikulua dutenen zerrenda:

## Lekuak 
* Txabarri, Bizkaiko Galdames udalerrian dagoen auzoa.
* Txabarri, Bizkaiko Sestao udalerrian dagoen auzoa.

## Pertsonak 
* Victor Txabarri Salazar, Portugaleten jaiotako industriari eta meategien jabea.
* Victor Txabarri Anduiza, bilbotar enpresaburu eta politikaria. Aurrekoaren semea.
* Joxe Joan Gonzalez de Txabarri, Gipuzkoako ahaldun nagusi ohia eta politikaria.
* Gema Gonzalez de Txabarri, euskal herritar politikaria.

## Ikus, gainera 
* Etxabarri (argipena)
* Etxebarria (argipena)
* Etxeberri (argipena)
* Etxeberria (argipena)
* Exaberri
* Xabier (argipena)
Lete

**Lete** hainbat tokiren izena da:
* Lehete Donemiliagako goldean, 1025ean, Ganboa inguruko Antzineko herri baten izena,
* Lete, Itzako kontzejua,
* Lete, Urraulgoitiko herri hustua,
* Lete baserria, *monumentu* sailkatutako Alkizako baserria,
* Lete, Nepalgo herrixka,
* Lete, Mongoliako antzinako herria.

Gainera abizena ere bada, hala nola:
* Xabier Lete (1944-) euskal idazle, poeta eta kantaria da.

Eta bestelako esanahiak ditu:
* Lete, greziar mitologiako jainkoa.

## Ikus, gainera 
* Letea
Aizpun

**Aizpun** esanahi desberdineko hainbat gauza izan daiteke:

Leku izenak:
* Aizpun, Nafarroako Goñerri herriko kontzejua.

Gainera abizena ere bada, hala nola:
* Jesús Aizpun, Nafarroako UPN alderdiko politikaria.
* Rafael Aizpun, Nafarroako Unión Navarra alderdiko politikaria, eta Jesús Aizpunen aita.
Urdanotz

**Urdanotz** esanahi desberdineko hainbat gauza izan daiteke:

Leku izenak:
* Urdanotz, Nafarroako Goñerri herriko kontzejua.
* Urdanotz, Iruñeko Etxabakoitz auzoko gunea.

Gainera abizena ere bada, hala nola:
* Teofilo Urdanotz, idazle eta filosofoa.
Urdanotz taldea

thumb|250px|eskuinera|Urdanotz etxeguneko eraikinen urrutiko ikuspegia.**Urdanotz** Iruñeko Etxabakoitz auzoko etxagunea da. 1969-1970 bitartean eraiki zen, Barañain eta Etxabakoitz bitartean eta Elortz ibaiaren ertzean. Beti egon da gainontzeko hiriarekiko banandurik, bai geografikoki eta bereziki sozialki.

Urdanotz etxegunea irundairren artean herri hizkeran *Katanga* ezizenez ere ezaguna bada, 1970eko hamarkadan Nafarroako Unibertsitatera Afrikako arraza beltzeko ikasleak Arte Ederreak ikastera etorri eta auzo honetan ostatu hartu baizuten.

1970 eta 1980ko hamarkadan auzoa ijitu ugariren bizileku izan zen, eta jada 1990eko hamarkadaren amaiera eta 2000-2010eko hamarkadan Afrika nahiz Hego Afrikako etorki ugariren bizilekua da, Iruñeko etorkin kopuru handienetakoa duen auzoa bilakatu delarik.

2004an Iruñeko udalak eraberritze lanak hasi zituen auzoan eta pixkanaka bloke bakoitza berriztu eta igogailuak jarri dituzte.

## Ikus, gainera 
* Urdanotz (argipena)
* Etxabakoitz

## Erreferentziak 
## Kanpo estekak 
*  Auzoaren eraberritze lanei buruzko albistea Diario de Noticias egunkarian.
Aktibo korronte

Kontabilitatean, **aktibo zirkulatzailea** edo **aktibo korrontea** eskudirutan aise eta epe laburrera (urtebetea baino lehen) bihur daitezkeen enpresaren ondasun eta eskubideek osatzen dute, aktiboaren beste osagaia den aktibo finkoko elementuak ez bezala. Horrela, besteak beste, eskudirua, izakinak eta kobratu beharreko fakturak aktibo zirkulatzaile dira. Eskudirutan bihurtzeko ahalmenari buruz, aktibo zirkulatzaileko ondasunetan sailkapen hau egin daiteke: eskuragarriak (eskudirua, esaterako), bihurgarri ziurrak (aise saldu daitezkeen produktu bukatuak, esaterako) eta baldintzapeko bihurgarriak (zalantzaz kobratuko den faktura bat, esaterako).

Aktibo korrontearen ratioa, aktibo korronte totala zati pasibo korronte totala kalkulatzen da. Normalean, enpresaren likidazioa kalkulatzeko erabiltzen da, horrela betebeharrak epe motzera bete ditzaken ikus daiteke.

## Kanpo estekak
Euskadiko Trainerilla Txapelketa

**Euskadiko Trainerilla Txapelketa** Euskadiko arraun-klub federatuen trainerillen artean jokatzen den txapelketa da, Euskadiko Arraunketa Federazioak antolatua.

## Gizonezkoak 
### Seniorrak 
#### Palmaresa 
*¹ 2020an ez zen jokatu COVID-19 pandemiaren erruz.
*² 2024ko txapelketan senior mailan bizkaitar trainerillak soilik aritu ziren..

### Kadeteak 
2024. urtean izan zen lehenengo ekitaldia.

## Emakumezkoak 
### Palmaresa 
*¹ 2020. urtean ez zen jokatu COVID-19 pandemiaren eraginez
*² 2022, 2023 eta 2024 urteetan ez zen jokatu txapelketa jokatzeko gutxieneko talde kopurua bete ez zelako.

### Garaipenak 
### Juniorrak 
2021. urtean izan zuten lehenengo txapelketa.

*¹ 2023an ez zen jokatu txapelketa jokatzeko gutxieneko talde kopurua bete ez zelako.

### Kadeteak 
2024. urtean izan zen lehenengo ekitaldia.

## Ikus, gainera 
* Espainiako Trainerilla Txapelketa
* Gipuzkoako Trainerilla Txapelketa
* Bizkaiko Trainerilla Txapelketa
* Trainerilla

## Erreferentziak 
## Kanpo estekak 
*  Todoremo.com, 2005etik aurrerako datuak.
*  Arraunketako Euskal federakundea
Gipuzkoako Batel Txapelketa

**Gipuzkoako Batel Txapelketa** Gipuzkoako arraun-klub federatuen batelen artean jokatzen den txapelketa da, Gipuzkoako Arraun Federazioak antolatua.

## Denboraldiaren egitura 
Aurreko hilabetean liga jokatzen da eta bertan lehenengo postuetan sailkatzen direnek txapelketa jokatzen dute. Gizonezkoek zein emakumezkoek egiten dute arraun, biak ala biak adinaren araberako honako maila hauetan sailkatzen dira:
* Infantilak
* Promesak
* Jubenilak
* Seniorrak

2022 eta 2025 artean ez zen Emakumezkoen senior txapelketa jokatu.

## Gizonezkoak 
### Palmaresa 
Gizonezkoen senior mailari dagozkion emaitzak dira hauek:

### Garaipenak 
## Emakumezkoak 
2005 artean Senior eta Juniorrak batera zituzten batelak aritu ziren baina 2006tik aurrera Senior mailako emakumezkoen txapelketa jokatu zen. Hona hemen emaitzak:

### Garaipenak 
2006tik aurrera.

## Azken urteetako txapeldunak 
* Giz. (Gizonezkoak)
* Ema. (Emakumezkoak)
* SJ (Senior-Junior)
* IK (Infantil-Kadete)
* COVID-19 pandemiaren eraginez 2020ko txapelketa irailaren 19an jokatu zen, ligarik izan gabe. TKE Ligako estropadak jokatzen ari zirenez, senior mailan gizonezkoetan hiru talde soilik aritu ziren, eta emakumezko seniorren txapelketarik ez zen jokatu. 2020ko hamarkadan beste zenbait urtez ere ez zen jokatu emakumezko seniorren txapelketa, partaide nahikoa ez izateagatik.

## Ikus, gainera 
* Espainiako Batel Txapelketa
* Euskadiko Batel Txapelketa
* Batel

## Erreferentziak 
## Kanpo estekak 
*  Todoremo.com, 2005etik aurrerako datuak.
*  Gipuzkoako Arraun Federakundea
Euskadiko Batel Txapelketa

**Euskadiko Batel Txapelketa** Euskadiko arraun-klub federatuen batelen artean jokatzen den txapelketa da, Euskadiko Arraunketa Federazioak antolatua.

Normalean kostaldeko herrietan jokatzen bada ere, sarritan jokatu izan da Legution, Araban, “Josetxo Fernández Bakeriza” estropada zelaian. Apirilean jokatu ohi da txapelketa, herrialdetako ligak eta txapelketak jokatu ondoren. 2020an irailera atzeratu zen COVID-19 pandemiak eraginda.

## Gizonezkoak 
### Palmaresa 
Gizonezkoen senior mailako emaitzak dira.

### Garaipenak 
## Emakumezkoak 
2005 artean Senior eta Juniorrak batera zituzten batelak aritu ziren baina 2006tik aurrera Senior mailako emakumezkoen txapelketa jokatzen da. Hona hemen emaitzak:

### Garaipenak 
2006tik aurrera.

## Azken urteetako txapeldunak 
### Gizonezkoak 
### Emakumezkoak 
* SJ (Senior-Junior)

## Ikus, gainera 
* Espainiako Batel Txapelketa
* Gipuzkoako Batel Txapelketa
* Bizkaiko Batel Txapelketa
* Batel

## Erreferenztiak 
## Kanpo estekak 
*  Todoremo.com, 2005etik aurrerako datuak.
*  Arraunketako Euskal federakundea
Baigorri (argipena)

**Baigorri** leku ezberdinen izena izan daiteke:

##  
* **Baigorri** Nafarroa Beherekoko udalerria, kantonamendua eta eskualdea da.

##  
* **Baigorri** Nafarroa Garaiko herri hustu bat da, Oteitzako udalerrian.
Baigorri (Lizarrerria)

**Baigorri** Oteitzako udalerriaren mugen barruan dagoen herri hustu bat da, Lizarrako merindadean. Udalerriaren hegoaldean dago, San Bartolome mendiaren mendebaldean eta Ega ibaiaren ibarrezkerrean.

1857ko errolda arte Lerin eta Baigorri izeneko udalerriaren barruan zegoen; harrezkero Oteitzapean dago, Lerinek izen bereko udalerria osatzen duen bitartean.

## Ondarea 
* Baigorri jauregia: XVI. mendean eraikitako jauregiaren hondakinak.

## Ikus, gainera 
* Nafarroako herri hustuen zerrenda

## Kanpo estekak 
*  Baigorri udazkenean artikulua Argian
Gipuzkoako Trainerilla Txapelketa

**Gipuzkoako Trainerilla Txapelketa** Gipuzkoako arraun-klub federatuen trainerillen artean jokatzen den txapelketa da, Gipuzkoako Arraun Federazioak antolatua.

2020an ez zen jokatu COVID-19 pandemiaren eraginez.

## Gizonezkoak 
### Seniorrak 
#### Palmaresa 
* ¹ 2002an finalari hasiera eman zitzaionean Zumaia (faboritoa) ez zen atera haustura bat izan zuela esanez. Epaileak ez zuen argudio aintzat hartu eta kanporatu egin zuen. Zumaiak orduan estropada lekuan trabes jarri zuen trainerilla eta finala ezin izan zen jokatu.
* ² 2020an ez zen jokatu COVID-19 pandemiaren erruz.

#### Garaipenak 
* Kontuan hartu ekitaldi batzuen datuak falta direla.

### Juniorrak 
1987an abiatu zen lehiaketa.
#### Palmaresa 
### Kadeteak 
2024. urtean izan zen lehenengo ekitaldia.

## Emakumezkoak 
### Palmaresa 
### Garaipenak 
### Juniorrak 
2021. urtean izan zuten lehenengo txapelketa.

### Kadeteak 
2024. urtean izan zen lehenengo ekitaldia.

## Ikus, gainera 
* Espainiako Trainerilla Txapelketa
* Euskadiko Trainerilla Txapelketa
* Trainerilla

## Erreferentziak 
## Kanpo estekak 
*  Todoremo.com, 2005etik aurrerako datuak.
*  Gipuzkoako Arraun Federakundea
852 Wladilena

**852 Wladilena** asteroide gerrikoan aurkitutako 852. asteroidearen izena da. 1916ko apirilak 2an aurkitu zuen Sergei Belyavskyk Simeizetik. Bere izena Vladimir Lenin buruzagi komunista errusiarragatik jasotzen du. Bere behin-behineko izendapena **1916 S27** zen.

## Kanpo estekak
853 Nansenia

**853 Nansenia** asteroide gerrikoan aurkitutako 853. asteroidearen izena da. 1916ko apirilak 2an aurkitu zuen Sergei Belyavskyk Simeizetik. Bere behin-behineko izendapen zientifikoa **1916 S28** zen. Bere izena Fritjof Nansen esploratzaileagatik jasotzen du.

## Kanpo estekak
854 Frostia

**854 Frostia** asteroide gerrikoan aurkitutako 854. asteroidearen izena da. 1916ko apirilak 3an aurkitu zuen Sergei Belyavskyk Simeizetik. Bere izena Edwin Brant Frost astronomo estatubatuarragatik jasotzen du. Bere behin-behineko izendapen zientifikoa **SIGMA 29** zen. **S/2004 (854) 1** bezala izendatutako asteroide hau 2004an Raoul Behrendek, Laurent Bernasconik, Alain Klotzek eta Russell I. Durkeek eginiko argi kurben behaketen bidez idenfifikatu zen.

## Kanpo estekak
855 Newcombia

**855 Newcombia** asteroide gerrikoan aurkitutako 855. asteroidearen izena da. 1916ko apirilak 3an aurkitu zuen Sergei Belyavskyk Simeizetik. Bere behin-behineko izendapen zientifikoa **1916 ZP** zen. Bere izena Simon Newcombgatik jasotzen du.

## Kanpo estekak
858 El Djezaïr

**858 El Djezaïr** asteroide gerrikoan aurkitutako 858. asteroidearen izena da. 1916ko maiatzak 26an aurkitu zuen Frederic Syk Aljerretik. Bere behin-behineko izendapen zientifikoa **1916 a** zen. El Djezaïr Aljeriaren arabierazko izena da. Leto familiako hiru asteroiderik handienetako bat da. S motako asteroidea da.

## Kanpo estekak
859 Bouzareah

**859 Bouzareah** asteroide gerrikoan aurkitutako 859. asteroidearen izena da. 1916ko urriak 2an aurkitu zuen Frederic Syk Aljerretik. Bere izena Aljeriako Bouzareah herriagatik jasotzen du, Aljerreko behatokia altxatu zen tokia. Bere behin-behineko izendapen zientifikoa **1916 c** zen.

## Kanpo estekak
860 Ursina

**860 Ursina** asteroide gerrikoan aurkitutako 860. asteroidearen izena da. 1917ko urtarrilak 22an aurkitu zuen Max Wolfek Heidelbergetik. Bere behin-behineko izendapen zientifikoa **1917 BD** zen.

## Kanpo estekak
Maxima (musika)

thumb|100px|Maxima pentagraman irudikatua.
thumb|100px|Maximaren isiltasun baliokidea.

**Maxima** musikan biribilaren halako zortzi, karratuaren halako lau eta longaren halako bi irauten duen musika irudi bat da. Pentagraman idazterakoan, laukiluze huts bat bezala irudikatzen da, ezkerraldetik lerro bertikal bat irtetzen zaiona. Bere isiltasun baliokidea maxima isiltasuna da, pentagramako bigarren lerrotik laugarreneraino hedatzen den karratu ilun bat bezala irudikatzen dena.

## Kanpo estekak
Malgutasun (argipena)

**Malgutasun** hitzak adiera zenbait ditu:

* anatomian, malgutasuna, giharren deformabilitate gradua;
* malgutasun mekaniko, esfortzuen eta deformazioaren arteko harremana solido deformagarri batean;
* ekonomian, lan merkatuaren malgutasuna.
Izar misteriotsua

**Izar misteriotsua** () Hergék idatzi eta marraztutako Tintinen abenturak kontatzen dituen komiki bat da, Tintinen komikien artean, zuzenean koloretan argitaratu zen lehena. Saileko beste komiki batzuk bezala, bi bertsio ditu, lehena 1942an egina eta bigarrena 1952an.

## Istorioa 
Tintinek Lurrera geroz eta gehiago hurbiltzen ari dela dirudien izar bat ikusten du. Behatokian Calys irakaslea ezagutzen du, ordu gutxitan Lurraren aurka talka egin eta munduaren amaiera eragingo duen meteorito bat dela esaten diona. Zorionez, zientzialariek huts egin zuten euren kalkuluetan eta meteorito aldendu egiten da, baina honen txatal bat Ipar Itsasoan erortzen da. Azterketa batzuk meteoritoak propietate bitxiak dituen metal ezezagun bat duela diote, Calys irakasleak metal hau *calysteno* bezala izendatzen duelarik. Espedizio bat antolatzen da itsasora erori den txatala berreskuratzeko.

Espedizioan, mundu osoko zientzialari ospetsuekin batera, Tintinek eta Haddock kapitainak parte hartzen dute. Baina beste espedizio bat antolatu duen eta protagonistak aerolitora bere gizonak baino lehenago iris ez daitezen edozer egingo duen eskrupulurik gabeko enpresaburu bati aurre egin beharko diote.

## Bitxikeriak 
Komiki honen lehen bertsioa Bigarren Mundu Gerran egin zen, Belgika nazien okupaziopean zegoenean, istorioan islatzen dena.

* Enpresaburu maltzurra Blumenstein izeneko judu estatubatuar bat da, bigarren bertsioan Bohlwinkel bihurtuko dena, latinoamerikako Sao Rico fikziozko herrialdeko bankaria.

* Enpresaburuak antolatutako espedizioak ez du AEBen banderarik eramaten behin betiko bertsioan, baina bai lehen bertsioan.

* Espedizioa osatzen duten zientzialariak, guztiak Erroma-Berlin-Tokio Ardatzaren barnean dauden herrialdeetakoak do herrialde neutraletakoak dira, bakar bat ere ez delarik Aliatuen arteko herrialdekoren batekoa.

1952an eginiko aldaketek istorioaren nazien aldeko kutsua arintzen dute, nabarmenak ere ez diren arren. Bohlwinkel ere judu abizena da (baina ez Blumenstein bezain ezagugarria) eta pertsonaiak propaganda antisemitan juduei ematen zaizkien ezaugarriak izaten jarraitzen du: sudur handia, ezpain sendoak...

Komiki honetan Haddock kapitaina bigarren aldiz agertzen da. Honen aurrekoa den Urrezko hagindun karramarroa komikian erremediorik gabeko alkoholiko bat bazen, honetan Alkoholaren aurkako Itsasgizonen Ligako presidentea da, baina konbentzimendu askorik gabe.

## Kanpo estekak
Huehuecoyotl

eskuinera|thumb|200px|Huehuecoyotl
**Huehuecoyotl** edo **Ueuecoyotl** (nahuatlez koiote zaharra esan nahi duena) azteka mitologian dantza, musika eta kantuaren jainko tranpati bat da. Borboitar Kodexa izeneko testuan giza esku eta oinak dituen dantzan ari den koiote bat bezala irudikatua da, txindata batzuekin lagunduta.

Huehuecoyotl tribu iparramerikarren koiote iruzurgilearen antzekoa da, narrazioan eta kantu koralean barne. Bi kulturetan txantxazalea da, bere trikimailuak sarri beste jainkoen batzuengan jokatzen dituena, baina sarri huts egiten dute, berari gainontzeko jainkoei baino kalte handiagoa eraginez. Jainko jaizalea, gizakien artean gerrak bultzatzen zituela ere esaten da, bere asperdura uxatzeko. Tezcatlipocaren familiako jainko mexika bat da, eta bere eraldatzeko botereak ditu. Jainkoen iragarpen txarrak zituztenek batzuetan Huehuecoyotlengana jotzen zuten euren patua arintzeko edo alderantzikatzeko.

Cuetzpallin egun sakratua (hamairukoaren barnean laugarrena dena, Huehuecoyotli zegokion.

Sarri Xolotlekin lotzen da.

## Ikus, gainera 
* Koiote (mitologia)

## Kanpo estekak
Pazos de Borbén

**Pazos de Borbén** Galiziako Pontevedrako probintziako Vigoko eskualdean kokatzen den udalerria da.

## Parrokiak 
* Amoedo (San Sadurniño)
* Borbén (Santiago)
* Cepeda (San Pedro)
* A Ermida (Nosa Señora da Anunciación)
* Moscoso (San Paio)
* Nespereira (San Martiño)
* Pazos (Santa María)
* Xunqueiras (San Salvador)

## Kanpo estekak 
* Pazos de Borbéneko udal webgunea
* Pazos de Borbén udalerria Rias Baixaseko turismo webgunean
* Pazos de Borbéneko informazio zehatza irakurgai
Anna Maria Jopek

**Anna Maria Jopek** (Varsovia, 1970eko abenduaren 14) - pop/jazz-abeslari, konpositore eta piano-jotzaile poloniarra da.

## Diskografia 
### Diskak 
### Singleak 
## Kanpo estekak 
*   Anna Maria Jopek webgune ofiziala
Itsasadar

[thumb|200px|[Bilboko itsasadarraren satelite-ikuspegia.]]

**Itsasadarra** lehorrean barneratzen den itsas zatia da, itsasoan sakonera txikia egonik, itsasoa lehorrean sartu egiten delako besoa bailitzan. Itsasaldien menpe dagoen ur-eremua da, hortaz. Antzina itsas maila igo eta itsasertzeko ibai-haran bat hartuta eratu dira.Bideoa

## Euskal Herriko itsasadar nagusiak 
* Bilboko itsasadarra edo Abrakoa (Ibaizabal ibaiaren itsadarra)
* Gernikako itsasadarra (Urdaibai ibaiaren itsasadarra)
* Txingudiko badia (Bidaso ibaiaren itsasadarra)

## Ikus, gainera 
* Urrezko Adarra

## Kanpo estekak
Zekrope II.a

Greziar mitologian **Zekrope II.a** Atenaseko zazpigarren erregearen izena zen, Erekteo I.a eta Praxitearen semea, eta, beraz, hiriko lehen erregea izan zen Zekrope I.aren ezberdina, izen bera zuena eta norekin egileren batzuk nahasten duten.

Erekteo hil zenean, bere lau semeek (Zekrope, Pandoro, Metion eta Orneo) oinordekotza lehiatu zuten. Helenen seme zen Juto epaile izendatua, honek Zekroperen alde egin zuen, garai hartan bere koinatua zena (Kreusarekin ezkondua zegoen, errege berriaren arreba). Seme nagusia aukeratu zuen arren, erabaki hau oso eztabaidatua izan zen eta Jutok Egialia hirira erbesteratu behar izan zuen.

Berrogei urteko erregealdi baten ondoren, Metionek eta Orneok eginiko presioaren ondorioz, beti Zekrope hil nahian aritu zirenak, Zekropek ihes egin behar izan zuen, lehenik Megarara eta ondoren Eubeara. Han bere beste anaia zen Pandoro batu zitzaion eta elkarrekin kolonia bat sortu zuten.

Zekrope Metiadusarekin ezkondu zen, Eupalamoren alaba eta Dedaloren arreba zena, honekin Pandion II.a izan zuelarik, Zekroperen oinordeko bihurtu zena honek ihes egin ondoren.

## Kanpo estekak
Urzante

**Urzante** Nafarroako herri hustu bat da, Cascanteko udalerrian.

1842ko erroldan udalerri independente gisa agertzen da . Cascante eta Murchanteren artean dago, azken honetatik hurbilago. Queiles ibaiaren ertzean dagoen gune honek historikoki populazio murritza izan du eta aspalditik herri hustua da.

## Demografia eta biztanleria 
Udalerri gisa agertzen den erroldan (1842koan) 52 biztanle eta 10 etxe zituen.

## Jakingarriak 
Egoitza Cascanten duen eta herri hustu honen izena daraman olio-enpresa produktu hau ekoizten duen Euskal Herriko inportanteena da.

Urriaren 12an eskualdean inportantzia duen erromeria ospatzen da Urzanten, herriaren zaindari den Pilareko Andre Mariaren omenez.

## Ikus, gainera 
* Nafarroako herri hustuen zerrenda

## Erreferentziak 
## Kanpo estekak 
*  Urzanteko gazteluaz hiru.com-en.
Praxitea

Greziar mitologian **Praxitea** (antzinako grezieraz πραξιθέα, Praxithea, "ekintzaren jainkosa" esan nahi duena) zenbait pertsonairen izena da.

# Praxitea naiadea, Ozeano eta Tetisen alaba bat. Apolodoro Atenasekoaren arabera, Praxitea Eriktonio Atenasekoarekin ezkondu zen eta honekin Pandion I.a izeneko seme bat izan zuen.
# Praxitea, Frasimo eta Diogeniaren alaba, azken hau Zefiso ozeanidaren alaba. Erekteo I.a Atenaseko erregearekin ezkondu zen eta honekin Zekrope II.a, Pandoro, Metion, Tespio, Eupalamo, Sizion, Orneo, Prokris, Kreusa, Merope, Ktonia eta Oritia izan zituen seme-alaba bezala.
# Praxitea Demofonte sutan erretzen ikusi zuen emakumea izan zen, oihu egin zuen eta Zeleo eta Metaniraren semea erreta hil zen. Demeter arduratzen zen Demofonte hazteaz, eta gauetan sutan jartzen zuen hilezkor bihurtzeko.
# Praxitea, Tespiadeetako bat, hauek Tespio eta Megamederen 50 alabak zirelarik. Heraklesekin bere seme Nefo izan zuen.

## Kanpo estekak
Bielorrusiako Herri Errepublika

1915ean tropa alemaniarrek okupatu zuten mendebaldeko Bielorrusia. 1918ko martxoak 25ean, aipaturiko armadaren okupazioaren baldintzapean aldarrikatu zen Bielorrusiako Herri Errepublika edo **Bielorrusiako Herri Errepublika** (), estatu burges demokratiko nazional bezala. Baina ezin izan zuen estatu bezala sendotu, ez baitzuen konstituziorik, ezta beste estatu batzuekin finkatutako mugarik, ezta armada propiorik ere, eta finantza sistema ere ez zen osatu. 1917ko otsaileko eta urriko errusiar iraultzen ondoren, tsarerria eta kapitalismoa ezabatzen dituztenak hurrenez hurren, Bielorrusia berriz okupatua izan zen: 1918ko otsailetik abendura Minsk tropa alemaniarrek okupatu zuten, eta 1918ko abendutik 1920ko uztailera arte tropa poloniarrek.

## Bielorrusiako Herri Errepublikaren presidenteek 
* Yan Syerada (1918)
* Yazep Lyosik (1918—1919)
* Pyotra Kracheuski (1919—1928)
* Vasil' Zaharka (1928—1943)
* Mikola Abramchyk (1944—1970)
* Vincent Zhuk-Hryshkevich (1970—1982)
* Yazep Sazhych (1982—1997)
* Ivonka Survila (1997—orain)

File:Ivan Syerada.jpg|Ivan Syerada
File:Krechevsky.jpg|Pyotra Kracheuski
File:Voa russiantv ivonka survilla 150.jpg|Ivonka Survila

## Ikus, gainera 
* Bielorrusiako Errepublika

## Kanpo estekak 
* Bielorrusiar Errepublika Nazionaleko Kontseiluaren web orri ofiziala
Sociedad Deportiva Plentzia

**Sociedad Deportiva Plentzia** 1925. urtean sortu zen. Bere futbol zelaia, Errota Barri deitzen da eta Butroe ibaiaren ertzean dago Urdulizerako bidean eta metro geltokiaren alboan. Zelaiaren kornerretako bat Barrikako udalerriari dagokio, baina S.D Plentziak erabiltzeko baimena dauka. Futbol talde honek aurten 90 urte betetzen ditu, baina, ospakizunak egin beharrean, bizirauteko zailtasun ugari ditu, izan ere, futbol zelaiaren egoera lotsagarria da eta udalak konpobidea eman beharrean, udalkideen arteko liskarrak sortzen dira.

Bere lehen taldea lurraldeko bigarren mailan dago, pasadan urtean jaitsi ondoren, eta gaur egun maila hontan lehenengo postuan ageri da. SD Plentziak 630 bazkide ditu eta hortaz aparte 14 futbol taldez osaturik dago (300 kirolari baino gehiagoz, hain zuzen ere)

## Kanpo estekak
Valdejunquerako gudua

**Muetzeko kanpaina** edo **Valdejunquerako gudua** 920ko uztailaren 26an Muetz gotorlekuan, Biguria eta Iruxo arteko bailaran, Abderraman III.a Kordobako emirrak zuzendutako armada musulmanaren eta Ordoño II.a Leongoak eta Antso I.a Gartzeitzek zuzendutako armada bateratuaren arteko gudua izan zen. Guduari buruzko idatzitako lehendabizikoa Sanpiro izeneko elizgizon leondarrak egin zuen 980ko hamarkadan bere *Chronicon* eskuizkribuan.

## Aurretikoak eta gudu-zelaia 
Abderraman uztailaren 4an irten zen Kordobatik. Hasieran, Duero parean zegoen Gaztelako konderriaren hegoaldeko muga eraso zuen. Calahorra konkistatu ondoren, Iruñerantz jo zuen.

Iruñeko erregea Arnedon zegoen baina, musulmanek Iruñerantz jo zutela ikustean, estutu eta iparraldera ere joan zen bere armada Leongo Erresumarenarekin lotzeko. Musulmanak Viguerara joan ziren, non Ordoño eta Antsok jarritako aitzineko taldea mendean hartu zuten. Hortik Muetzeko gaztelura jo zuten, Iruñetik hego-mendebalderantz hogeita bost kilometro inguru dagoena.

Valdejunquera izeneko lekuaren kokapen zehatza ezezaguna da. José Moret, XVII. mendeko historialari nafarrak Iruxoko iparraldean eta Andiako mendilerroaren hegoaldean kokatu zuen. Bere esanetan, orduan ere eskualdeak euskaraz *"Iuncadia"* zuen izena. XI. mendeko bukaeran idatzitako *Chronica silense*k, berriz, Antso Gartzeitzen erresuman, nonbait Lizarra eta Iruñea artean izan zela dio.

## Gudua 
920ko uztailaren 26an, Kordobako emirrak errez hartu zituen mendean leondar eta nafarrek bildutako gudaroste urriak. Tui eta Salamancako apezpikuak, Dulzidio eta Hermogio hurrenez hurren, preso hartu zituen. Bizirik irten zirenak Muetz eta Viguerako gazteluetan babestu baziren ere, andalusiarrek setiatu eta gatibuei lepoa ebaki zien. Azkenean eta abuztuaren 26an Kordobara itzuli baino lehen soroak errauztu zituen.

## Ondorioak 
Hondamenaren erruduntzat Nuño Fernandez, Abolmondar Albo eta Diego bere semea eta Fernando Ansurez Gaztelako kondeak hartu zituzten, borroka egitera ez joateko. Ordoño II.a Leongoak Carrión ibaiaren bazterran dagoen Tejarrera deitu eta atxilotu egin zituen. Kondairak hil egin zituela badio ere, laster askatu omen zituzten hurrengo urteko agirietan agertzen direlako.

Dulzidio eta Hermogio Kordobara eraman zituzten. Hermogioren iloba Pelaio bere osabaren truke joan zen Kordobara eta hantxe bihurtu zen martiri. Dulzidio berreskuratzeko Ordoño II.a Leongoak bahisaria ordaindu zuen. Gonzalo Fernandez Gaztela kondeak 912an birpopulatutako Cluniako gotorlekua ere utzi behar zuten, 1007/1010 urtera arte musulmanen eskuetan mantendu zena.

## Erreferentziak 
## Kanpo estekak
Murillo de las Limas

**Murillo de las Limas** Nafarroako herri hustu bat da, Tuterako udalerrian.

1842ko erroldan udalerri independente gisa agertzen da . Tutera eta Arguedasen artean, Bardea ertzean dagoen gune honek historikoki oso populazio murritza izan du eta gaur egun herri hustua da.

## Demografia eta biztanleria 
Udalerri gisa agertzen den erroldan (1842koan) 10 biztanle eta 2 etxe zituen.

## Jakingarriak 
Dokumentuetan ezagutzen dugun herriaren lehen aipamena 1119. urtekoa da, Alfontso I.ak Tuterari emandako foruari buruzkoan agertzen da hain zuzen.

Herritik hurbil Mirapeix gaztelua dago, Erdi Arokoa baina bere inguruan aztarna askoz ere zaharragoak ere topatu dira.

## Ikus, gainera 
* Nafarroako herri hustuen zerrenda

## Kanpo estekak 
*  Mirapeix gaztelua hiru.com-en.
IMVIC

thumb|IMViC
**IMVIC-a** mikrobiologian bakterioak identifikatzeko erabilitako testa da, lau probek osatutakoa: indola (I), metilo gorria (M), Voges-Proskauer (V) eta zitratoa (C). Test honen emaitza batuketa ala kenketaren lau sinboloen bitartez adierazten da (+ ala -), proba bakoitzari dagokion sinboloa jarriz eta test honen inizialak jarraituz. Esaterako, (++--) formulak indol (+), metilo gorria (+), Voges-Proskauer (-) eta zitrato (-) adierazten du, eta *Escherichia* bakterioei dagokien IMVIC-a da.

Test hau oso erabilia da laborategian Enterobacteriaceae familiaren generoak (Salmonella, Shigella, Escherichia, Proteus, Yersinia...) desberdintzeko.

Indolaren probak proteinen metabolismoaren jardueran datza, eta metilo gorriarenak, Voges-Proskauer-enak eta zitratoarenak gluzidoen metabolismoa ikertzen dute.

* Indolaren proba: metabolito horren ekoizpena -triptofano aminoazidotik abiatuta- antzematen du.

* Metilo gorriaren proba: glukosaren hartzidura azido-mistoa antzematen du.

* Voges-Proskauer-en proba: glukosaren hartzidura 2,3 butanodiolikoa antzematen du.

* zitratoaren proba: identifikatu nahi den bakterioa zitratoa karbono-iturri bakartzat hartzeko gai den ala ez jakinarazten du proba honek.

## Kanpo estekak
François Gonnessiat

**François Gonnessiat** (Nurieux-Volognat, 1856ko maiatzak 22-1934ko urriak 18) frantziar astronomo bat izan zen.

Lyongo behatokian lan egin zuen. 1901ean Ekuadorreko hiriburu den Quitoko behatokiko zuzendari bihurtu zen, geodesia neurketak egitea proposatuz. Hiriko eszena akademikoko kide ezagun eta errespetatu bihurtu zen, non kale bat bere omenez izendatu zen. Aljerreko behatokiko zuzendaria izan zen 1908 eta 1931 bitartean, non bere lankideetako bat Benjamin Jekhovsky izan zen.

Zabalki behatu zituen kometak, eta asteroideak ere aurkitu zituen. 1177 Gonnessia asteroidea bere omenez izendatua da.
Aljerko behatokia

**Aljerko behatokia** astronomia behatoki bat da, XIX. mendearen amaieran eraikia, Aljeriako hiriburu den Aljerko Bouzareah auzoan. *Carte du Ciel* edo Katalogo Astrografikoa deritzon proiektuan parte hartu zuen, 1260 planeta dituen -2 eta +4 graduen arteko gunea hartuta, 1891 eta 1911 bitartean. Epe haren amaieran, behatokiko zuzendaria François Gonnessiat zen.

## Astronomoak 
Hona hemen behatoki horretan lan egin zuten astronomoetako batzuk:

* Alfred Schmitt
* Louis Boyer
* Odette Bancilhon

## Kanpo estekak
Odette Bancilhon

**Odette Bancilhon** (1908ko irailaren 22a - 1998) astronomo frantziar bat izan zen. 1930 eta 1940 bitartean Aljerreko behatokian egin zuen bere lanagatik ezaguna da, non 1333 Cevenola asteroidea aurkitu zuen. Bere argitalpen guztiak *O. Bancilhon* bezala sinatu zituen, garai hartan bere lanbidean ohiko praktika zena.

Azken aldiz bere lankide Alfred Schmittekin ezkondu zen 1940an eta profesionalki *O. Schmitt-Bancilhon* bezala ezagutuak izan ziren.

1713 Bancilhon asteroidea emakume honen omenez izendatu zen, 1951ko irailak 27an aurkitu zuena bere lankide Louis Boyerrek.
Frederic Sy

**Frederic Sy** Frantziar astronomo bat izan zen.

Parisko behatokian lan egin zuen 1879tik 1887 arte eta Aljerreko behatokian astronomo laguntzaile bezala 1887 eta 1918 bitartean. Aljerren lan egineko zuenean, asteroide eta kometei buruzko lan ugari argitaratu zituen, eta François Gonnessiat astronomoaren lankidea izan zen.

Bi asteroide aurkitu eta izendatu zituen, 858 El Djezaïr eta 859 Bouzareah. Izen hauek Aljerreko behatokitik gertu dauden bi herrigatik jaso zituzten.

1714 Sy asteroideak beragatik jasotzen du izena.
Corellia

**Corellia** Star Warsen unibertsoko planeta bat da. Ez da sagako filmeetan agertzen.

Corellia klima epeleko planeta bat da, bertako lurrazala zelaiz, basoz eta itsasoz osatua dagoelarik.

Koruskantetik distantzia gutxira kokatua, Corellia galaxian benetako teknologia lantegi bat izateagatik nabarmentzen da. Corelliatik zetozen hiperespaziora iritsi ziren lehen lehen ontziak, soilik "corellia motakoak" deituak, eta eredu honetan oinarritua dago Han Soloren Milurteko Belatza, ontzi hau ere planeta honetakoa delarik. Jatorria Corellian duten sagako beste pertsonaia batzuk Adi Gallia jedia, Aliantza Errebeldearen sortzaileetako bat izan zen Garm Bel Iblis eta Crix Madine jenerala dira, azken hau Star Wars V. Atala: Inperioaren kontraerasoa eta Star Wars VI. Atala: Jediaren itzulera filmeen artean errebeldeetara pasatzen den Inperioko komandantea dena.

Bere izena barroko garaiko konposatzaile eta musikari italiarra izan zen Arcangelo Corelliren omenez jasotzen du.

## Kanpo estekak
Txurruka

**Txurruka** izenak adiera hauek ditu:

## Euskal herritarren abizena 
* Cosme Damian Txurruka, zientzialari, itsasgizona eta militarra.
* Evaristo Txurruka, ingeniaria.
* Amets Txurruka, txirrindularia.
* Agustin Txurruka, belar hockeyko jokalari ohia.
* Jesus Larrañaga Txurruka, politikaria eta sindikalista.
* Frantzisko Txurruka zesta puntako pilotaria.
* Jesus Mari Txurruka biologoa eta irakaslea

## Lekuak 
* Txurruka, Gipuzkoako Soraluze udalerriko auzoa.

## Ikus, gainera 
* Churruca, Argentinako Buenos Aires eskualdean dagoen udalerria.
Ybycuí mendilerroa

**Ybycuí mendilerroa** Paraguaiko Paraguari departamenduaren erdialde eta ekialdean kokatutako mendilerro bat da, Brasildar Goi-Ordokiaren zati dena. Los Altos mendilerrotik Tebicuary Mí ibaiak bere urak Tebicuary ibaian isurtzen dituen tokiraino hedatzen da. Mendilerro honetako mendi edo muinoen artean Ybycuí, Simbron, Acahay eta Ybytymi muinoak daude beste batzuen artean.

## Ikus, gainera 
* Paraguaiko geografia

## Kanpo estekak
Ponte Caldelas

**Ponte Caldas** Galiziako Pontevedrako probintzia dagoen Pontevedrako eskualdean kokatzen den udalerria da.

## Parrokiak 
* Anceu (Santo André)
* Caritel (Santa María)
* Castro Barbudo (Santa María)
* Forzáns (San Fiz)
* A Insua (Santa Mariña)
* Ponte Caldelas (Caldelas)
* Taboadelo (Santiago)
* Tourón (Santa María)
* Xustáns (San Martiño)

## Herritar ezagunak 
* Xesús Vaamonde Polo, abestigilea (1950-2000)
* Gustavo Dacal, Espainiako xabalina jaurtiketako txapelduna

## Iruditegia 
## Kanpo estekak 
* Ponte Caldeaseko udal webguneak
Dunnottar gaztelua

**Dunnottar gaztelua** () Eskoziako ipar-ekialdean kokatzen den Erdi Aroko gaztelua da. Stonehaven herritik 3 kilometro hegoalderuntz dago. Gaur egun bertan bere hondakinak besterik ez dira gelditzen, hauek lurmutur baten amildegi edo itsaslabar baten gainean kokaturik daudelarik. **A mailako eraikina** izendaturik dago.

## Historia 
Gugaino iritsi zaizkigun eraikinak nagusiki XIX eta XV. mendekoak dira, baina ia ziurtasun osoz bertan *mende ilunak* izenez ezagutzen den garaiko gotorleku bat legoke. Dunnottar gazteluak Eskoziako historiako Erdi Aro eta Ilustrazio garaietan paper garrantzitsua izan zuen, bere kokalekutik Eskoziako iparraldeko itsas trafikoaren ibilbideak kontrolatu baizitezkeen, baita lurrez defendatzeko erraza zelako. Gaur egun nahiz eta leku hau jendeari irekia egon jabego pribatua da, urtero milaka turista ugarik bisitatzen dutelarik.

## Fauna 
Gazteluaren ipar eta hegoaldeko amidegietako haitzak itsas hegazti ugariren bizileku dira, honek Eskoziako kostaldeko lur eremu hau iparraldeko Europako hegaztien santutegi garrantzitsua bilakatzen dutelarik.

## Geologia 
Dunnottar gaztelua kokaturik dagoen harkaitza mundu mailako erreferentziazko konglomeratuzko itsaslabar bat da.

## Zinema 
Mel Gibson eta Glenn Close aktoreak agertzen diren *Hamlet* filmako zenbait eszena Dunnottar gazteluaren filmatu ziren.

thumb|300px|erdian|Dunnottar gaztelua.

## Kanpo estekak 
* Dunnottar gazteluko webgunea 
* *Dunnottar gaztelua* *Undiscovered Scotland* webgunean ikusgai 
* Dunnottar gazteluko Mamuak, Historia, Argazkiak eta Margolariak Aboutaberdeen.com webgunean
Balio erantsi

**Balio erantsia** ondasun eta zerbitzuek ekoizpen-prozesuan hartzen duten balio ekonomiko edo gainbalioa da. Bestela esanda, ekoizpen-prozesu batek ekoizpenean erabili diren lehengaiei gehitzen dion balio ekonomikoa.

Mikroekonomian, balio erantsia honela defini daiteke: transformazio-prozesu baten irteera agregatuaren merkatu-balioa ken transformazio-prozesu baten sarrera agregatuaren merkatu-balioa.      

### Adibideak 
* Garraiolari batek gai batzuk A puntutik B puntura eramaten baditu eta gai horiek B puntuan balio handiagoa baldin badaukate A puntuan baino, garraiolariak **balio erantsia** gehitu die garraiatu dituen gai horiei.

* Mekanikari batek ez dabilen makina bat konpontzen badu, makina konponduak balio handiagoa izango du konpondu eta gero ez zebilenean baino. Mekanikariak **balio erantsia** gehitu dio ez zebilen makinari.

* Intelektual batek barreiaturik zegoen informazioa bildu eta sistematizatu egiten badu, eta informazioa eskuragarri jartzen badu, informazioari **balio erantsia** gehitu dio.

## Ikus, gainera 
* Balio Erantsiaren gaineko Zerga.
* Balio erantsi gordin.

## Kanpo estekak
Victoriano Mateo Ramírez

[thumb|[Espainiako Bankuaren Bilboko egoitza.]]
[thumb|[Bilboko Erresidentziaren eliza.]]

**Victoriano Mateo Ramírez** (Arabar Errioxa, 1872 &ndash; Bilbo, 1956), forja-langile artistikoa izan zen, hainbat eraikinen eraikuntzan parte hartu zuen, horietatik garrantzitsuenak Bilboko Espainiako bankuaren egoitza eta Urkixo zumarkaleko Erresidentziaren eliza.

"Errioxa" ezizenaz zen ezaguna.

## Bizitza 
Arabar Errioxan sortu zen eta 14 urte zituelarik joan zen gurasoekin Bilbora bizitzera. Kubako gerran parte hartu zuen, eta ondoren Bilbora itzuli zen. Bertan ezkondu eta alaba bat ukan zuen.

Forja-langile artistikoa zen ogibidez, Bilboko lantoki batean aritu zen Guadixen (Granadan) eskaera batzuk jaso eta bertara bizitzera joan arte. Guadixen bi jauregitan egin zuen lan. Ondoren Bilbora itzuli zen eta Bilboko Zabalguneko hainbat bizitokitan esku hartu zuen bere lanekin. Bilbo hiriaren hazkuntza tarteko, eraikin horietatik gehienak solairu ugariko bizitokiak egiteko bota zituzten.

Bilbon hil zen, 1951n.

## Lanak 
* Erresidentzia elizaren ate nagusia, *Bilbao* (1891)
* Espainiako Bankuaren forja-lan atea, *Bilbao* (1923)
* Bi jauregi Granadako Guadix herrian.

## Kanpo estekak
Aktibo finko

Kontabilitatean, **aktibo finkoa** edo **aktibo ukigarria** enpresa baten ondasun eta eskubide iraunkorren multzoa da. Zehatzago, aktibo finkoek ekoizpen zikloa baino iraupen luzeagoa izaten dute (ohiko arauei jarraituz, urtebetea baino luzeagoa) eta ez dira aise eskudiru bihurtzen. Gainera, aktibo horiek ez dira enpresaren ziklo operatiboan zehar aldatzen. Adibidez, enpresa bateko lantegi-eraikina eta makinak aktibo finkoko ondasunak dira, produktuen ekoizpenean eta salmentan enpresan geratzen baitira. Aurkako adibide bat, higiezinen agentzia izango litzateke: agentziak saltzeko erosten dituen eraikinak ustiapen zikloan zehar aldatu egiten dira eta beraz, aktibo-zirkulatzailearen parte dira. Aldi berean, higiezinen bulegoak beraien aktibo finkoaren parte dira.

Bi sailetan banatzen dira, ibilgetu-materiala eta ibilgetu-ukiezina (aplikazio informatikoak, merkataritza-funtsa...) Aktibo hauek iraupen luzea izaten badute ere, denboran zehar balioa galtzen joaten dira (adibidez, azkenean makina bat hondatu egingo da urteen poderioz) eta horrela, balio galtze honi aurre egiteko enpresak aktibo finkoko osagaiak amortizatu egin behar izaten ditu.

## Erreferentziak 
## Ikus, gainera 
* Aktibo zirkulatzaile

## Kanpo estekak